Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa 3. 10. 2016

Prítomní: PaedDr. Mária Barancová, Ing. Martin Patoprstý, Mgr. Petra Palenčárová,
                  MVDr. Marián Gajdoš, PaedDr. Ján  Filc, 
Neprítomní: Bc. Radovan Bajer – ospr.,  Mgr. Art. Tomáš Manina – ospr.,
                                          
PROGRAM:   

1. Otvorenie, privítanie členov komisie
2. Informácie predstaviteľov HK Ružinov ’99 Bratislava , a. s.  a riaditeľa RŠK, p. o. týkajúce 
    sa ich ďalšej spolupráce v rozvoji športu v Ružinove
3. Záver
    
K bodu 1:

     Prítomných privítala a pracovné stretnutie otvorila PaedDr. Mária Barancová, predsedníčka komisie. 

K bodu 2:
     
     PaedDr. Barancová stručne uviedla dôvody mimoriadneho pracovného stretnutie členov komisie. Pripomenula obsah listov vedenia HK a SZĽH adresovaných na starostu MČ  a poslancov. Na komisii sa riešil počet hodín ľadu zdarma, ktoré by podľa HK mal RŠK dať k dispozícii HK Ružinov. Medzi MČ Bratislava – Ružinov a SZĽH je uzatvorená zmluva, podľa ktorej má RŠK poskytovať mládeži 6 hodín ľadu denne zdarma, t. j. 42 hodín/týždeň. Ďalej je uzatvorená zmluva medzi SZĽH a RŠK, podľa ktorej RŠK poskytne mládeži ďalších 10 hodín ľadu zdarma. V oboch listoch je vyslovené želanie, aby uvedené hodiny, t. j. 52 hodín/týždeň  ľadu zdarma mohol využívať pre svoje potreby HK Ružinov ’99 Bratislava, a. s.. Riaditeľ RŠK, Ing. Lenár, vyjadril svoje stanovisko a objasnil dôvody svojho konania v predmetnej záležitosti. Predstavitelia HK komisiu informovali o súčasnom stave a o problémoch, s ktorými sa musia vysporiadavať. Prednosta MÚ, JUDr. Sygút, po zvážení argumentov oboch strán apeloval na Ing. Lenára, aby vyhovel požiadavke HK. Členovia komisie prednostovi priblížili situáciu v širších súvislostiach, popísali fungovanie  iných športových klubov v Ružinove a zdôvodnili svoj postoj. PaedDr. Barancová sa zaujímala, čo sa stane, ak HK zvýšený  počet  hodín ľadu zdarma nedostane. Ing. Pokovič a Ing. Taraba vysvetlili, že by nemohli poskytnúť potrebnú kvalitu, úroveň hokeja bude klesať a hráči sa nedostanú do tej výkonnostnej skupiny, kde by si želali, zníži sa záujem. Na Ing. Lenára sa obrátila s otázkou, čo bude znamenať pre RŠK, ak hodiny zdarma HK poskytne. Riaditeľ RŠK odpovedal nasledovne: Pretože SZĽH poskytol účelovo viazané prostriedky  na zimný štadión, platí HK za prenájom ľadovej plochy iba symbolickú sumu. RŠK je príspevková organizácia, nemôže svoje priestory poskytovať zdarma. Pre HK  sú nastavené nižšie ceny ako v cenníku a sú veľmi výhodné. Poskytnutím voľných hodín podľa požiadavky HK by sa znížil príjem z komerčných nájmov, čo by bolo finančne nevýhodné pre MČ.

     Záver sedenia:
     Ing. Lenár komisii priblížil celkové využitie športových hál. Ponúkol HK Ružinov ďalšie voľné hodiny ľadu. Predstavitelia HK ich nemohli akceptovať, nakoľko boli v časových intervaloch, keď sú deti v škole.
     MVDr. Gajdoš navštívi spolu s prednostom MÚ, JUDr. Sygútom, SZĽH za účelom prerokovania a ujasnenia podmienok vyššie uvedenej zmluvy. O výsledku rokovania bude komisiu informovať.
                                                                                                                     T: podľa dohody
                                                                                                                     Z: MVDr. Gajdoš
                                                                                                                          JUDr. Sygút

     Ing. Lenár prepošle členom komisie odpoveď na hore uvedené listy, o ktorú ho požiadal starosta MČ.
                                                                                                                      T: 13. 10. 2016
                                                                                                                      Z: Ing. Lenár

     Ing. Lenár komisii písomne predloží prehľad nájmov ľadovej plochy ( nájomca, doba nájmu –od kedy dokedy je nájomná zmluva podpísaná, presný čas využitia – deň, hodina/týždeň).
                                                                                                                      T: 17. 10. 2016
                                                                                                                      Z: Ing. Lenár

K bodu 3:

    Pracovné stretnutie ukončila PaedDr. Barancová.

                                                                                                      PaedDr. Mária Barancová
                                                                                                         predsedníčka komisie

V Bratislave   7. 10. 2016
Zapísala: Mgr. J. Lukáčová